VISI KARTU... Į NAUJĄ ERĄ
Kai kas sako, kad Jungtinių Valstijų šlovės metas - praeity,
kad mūsų tauta jau perkopė zenitą.
Kai kas tikisi, jog jūs savo vaikams aiškinsite,
jog Amerikos žmonės ėmė stokoti valios,
kad visų laukia netekčių bei sumažėjusių galimybių metas.
Mano brangūs tautiečiai, aš nesutinku su tokiu požiūriu iš esmės.
Mes privalom į žengti į priekį vieningai, ryžtingai,
nes kaip teisingai pasakė vienas didis generolas prieš kelis metus:
„Pergalės niekas nepakeis.“
REIGANAS LAIMI
1976 M. LAPKRIČIO 4 D.
Trys, du, vienas...
Kosmoso lenktynių įtampa auga.
Dar vienas Kosminės erdvės sutarties pažeidimas.
...Sovietų karinis palydovas vakar
išprovokavo rimtą atsaką...
Aš sąžiningai vykdysiu Jungtinių Valstijų prezidento pareigas.
...Reigano administracija paskelbė,
jog Jungtinės Valstijos pasitraukia...
Šiandien JK gimė pirmasis kūdikis iš mėgintuvėlio.
Sprunkantis Romanas Polanskis buvo sulaikytas Kanados pasienyje.
Pasak Brežnevo, sprendimas nepulti Afganistano
buvo platesnio išteklių perskirstymo kosmoso lenktynėms plano dalis.
Sprogimo išvengti padėjo Džeimstone sukurta technologija.
...naktinis JAV karinis reidas iraniečiams buvo netikėtas.
...šiandien Gdanske sulaikyti
Lenkijos Solidarumo vadai.
Prezidentas Reiganas atsisakė suteikti kompensaciją „Chrysler“.
JAV ledo ritulio komanda pralaimėjo Sovietams.
...prezidentas Reiganas išrinktas antrajai kadencijai,
įveikęs senatorių...
Džonui Lenonui per plauką pavyko išvengti mirties,
žudiko kulkai pralėkus...
Jonas Paulius II nušautas šiandien Šv. Petro aikštėje.
Mirė Sovietų Sąjungos vadas Leonidas Brežnevas.
Kitu Sovietų Sąjungos premjeru taps Jurijus Andropovas.
...karalienės dovana, minia sveikina Jos karališkąją didenybę,
Kornvalio kunigaikštienę Kamilą.
NASA pareiškė, kad pirmasis kosminis erdvėlaivis vadinsis „Enterprise“
televizijos serialo „Žvaigždžių kelias“ žvaigždėlaivio garbei.
Aš manau, kad mūsų tautai gresia didelis pavojus,
ir jis auga su kiekviena diena.
Strateginės Sovietų raketos yra didesnės, jų yra daugiau ir jos yra galingesnės
už Jungtinių Valstijų raketas.
Jei trokštame taikos, jos siekti turime kliaudamiesi savo jėga.
Mes - paskutinė žmonių viltis Žemėje.
Mes atvėrėme savo sielų langus saulei.
Žmonija žvelgia į mus ir į dangų,
į aukščiausią viršūnę danguje,
kur mes pastatėme miestą, kuris nušvies pasaulį laisvės šviesa.
DŽEIMSTONO KOLONIJA 1983 M. GEGUŽĖS 21 D.
Nereikia dar vieno vakarėlio, maldauju.
Aną savaitę man jau čia surengė gimtadienio vakarėlį,
kitą savaitę man rengiamas vakarėlis staigmena išvykimo proga.
Ne tokia jau ir staigmena.
Čia sudėtinga išlaikyti paslaptį.
Senatorius Taueris - Asignavimų komiteto narys.
Žinau.
Manau, jis asmeniškai pasiūlė surengti šį vakarėlį.
Pasak štabo viršininko, jis savo ranka parašė kvietimą.
Bent jau gėrimai tikrai bus puikūs.
Gerai. Bet pasakyk jiems, kad šis vakarėlis bus grįžimo namo proga,
o ne, kartoju, ne gimtadienio proga.
Nenoriu daugiau matyti plakatų, ženklų ar tiki bokalų
su skaičiais 4 ir 0.
Jie tau surengė luau ceremoniją?
Tradicija.
Aš su jais pakalbėsiu.
Manau, svarbiau paminėti naujas pareigas, o ne grėsmingai didėjantį amžių.
Ačiū tau už šiuos žodžius.
Ar tau nereikia vilktis skafandro?
Laiko liko nedaug.
Šįkart lieku viduje.
Rimtai?
Po dviejų savaičių tamsos nenori pamatyti saulėtekio?
Esu jį mačiusi.
Net neprisimenu, kiek sykių.
Su jais eis būsimas bazės vadas,
todėl tegu užmezga tarpusavio ryšį, nes kitą savaitę įteiksiu jam raktus.
Taigi, kol visi mėgausis reginiu,
aš liksiu viena visoje bazėje
greičiausiai paskutinį kartą.
Ir ketinu pasimėgauti kiekviena minute.
Tuomet neužlaikysiu.
Myliu tave.
Aš tave - irgi.
Dešimt minučių. Laikas.
Pati turiu laikrodį, Vubai.
Neapsimesk čia laiko sargu
vien dėl to, jog neveiki nieko įdomaus.
Aš daug ką veikiu.
Dabar stengiuosi nukreipti mėnuleigį taip, kad kuo geriau matyčiau saulėtekį.
Prisiekiu Dievu, Vubai.
Tu ilgiau laiko praleidi spoksodamas į tą kamerą
nei į patį Mėnulį.
Juk netrukus filmuosiu ypatingą reiškinį.
Dar nė vienas žmogus nėra matęs saulės, patekančios
virš dviejų didingų vakarinės Šakltono briaunos viršūnių.
Būtinai pasakyk visoms savo merginoms Amsterdame,
kad „Apollo 37“ suteikė šioms viršūnėms
Lenio ir Skvidžio vardus.
Aš tai nutylėsiu.
Kalba Džeimstono vadė.
Bičiuliai, dešimt sekundžių.
Dešimt sekundžių... laikas.
Gražaus visiems reginio.
O, šūdas!
Geras.
Nerealiai.
- Vubai. - Taip?
Atplėšk akis nuo ekrano ir pasigrožėk gyvu vaizdu.
Šįryt pabudau Saulei nusišypsojau
Trys paukšteliai Nutūpė ant mano durų slenksčio
Suskambo giesmė Graži ir tyra
Jie čiulbėjo: „Klausyk, čia tau“
Nesijaudink
Dėl nieko
Net ir mažiausia smulkmena
Tau pavyks puikiai
Nesijaudink
Dėl nieko
NET IR MAŽIAUSIA SMULKMENA
PRIEŠ 24 VALANDAS
NASA - MARGO MEDISON UŽ 20 METŲ PUIKIOS TARNYBOS
Ema.
Labas rytas, ponia Medison.
Labas rytas. Yra žinučių?
Viena - nuo jūsų pusbrolio Adlėjaus.
Jūsų teta Hildė puikiai sveiksta
po operacijos.
Nusiunčiau gėlių su atviruku
bei susitariau, kad ligoninės valgykla pagamintų ką skaniau.
Teta Hildė nevalgys nieko, jei ten nebus kumpio.
Jie kalakutieną pateiks kaip kumpį.
Sėkmės jiems. Kas dar?
Daug kas. Bet tai gali palaukti.
Gerai, apžvelkime pasaulį.
„Skylab“ stotyje prasidės antra pamaina.
Jų dienos planas - stebėti Saulę
„Apollo“ teleskopu.
Astronautė Kempbel vis dar sloguoja, vargšelė.
Tegu kas valandą atsiskaito skrydžių gydytojui.
Jei nespausim jos, ji išsisuks.
Ji - gudri.
Orbitinis lėktuvas „Kon-Tiki“ vis dar prisijungęs prie „Skylab“,
bet šią popietę turi kirsti orbitą ir nusileisti Floridoje.
Nebent jūs padarysite stebuklą.
Galimas daiktas, pavyks.
Sunkiau bus įkalbėti jį dėl poliarinių startų.
Ar gavai...
Puiku.
- Kur jis? - Giliai triušio oloje.
Gynybos departamentas baigė ASAT Ramiojo vandenyno raketų nuotolio bandymus.
Generolas Bradfordas turbūt gauna preliminarius rezultatus... jau dabar.
Gerai. Tikėkimės, kad tai suveiks.
Tobula.
Tęsk.
DIREKTORĖ
„Columbia“ vis dar Mėnulio orbitoje,
nes pagal planą Žemėn grįš kitą savaitę
kartu su Džeimstono įgulos pamaina.
„Beagle“ šiandien turėjo užvažiuot ant 39C platformos,
bet sugedo pagrindinio variklio turbosiurbliai.
Startas gali vėluoti savaitę ar dvi.
Puiku.
„Discovery“, „Enterprise“ ir „Endeavour“ sukasi ties Vakarų Pakrante.
O „Atlantis“, „Victoria“ ir „Constitution“ vis dar OMDP Palmdeile.
Kaip „Pathfinder“ šiluminės įrangos patikros ataskaita?
Oficialią ataskaitą turim gauti vakare skaitmeniniu paštu,
bet girdėjau, kad įvertinimas - puikus.
NASA DŽONSONO KOSMINIS CENTRAS
Džeimstonas ataskaitoje teigia apie geologinį atradimą
30 km nuo bazės esančiame plote, pažymėtame kaip „plotas 357/Bravo“.
Preliminariais duomenimis, ten gali būti rasta ličio.
Argi ne smagu būtų?
Ar jie pranešė sovietams?
Taip, ponia. Atspausdinta oficialaus pranešimo kopija - ant stalo,
ir elektroninė - jūsų pašte.
Būtinai pateikite raštišką pranešimą Valstybės departamentui,
kad jie perduotų Sovietų ambasadai.
Nauja procedūra.
Nuo šiol pranešimus apie geologinius radinius valstybė
nori pati perduoti tiesiogiai sovietų ambasadoriui.
- Neabejoju, tai pagreitins reikalus. - Taip.
Primenu, rytoj ryte mūsų laiku Šakltone vyks šventė,
jei norėsite stebėti.
- Ar jau praėjo dvi savaitės? - Taip, ponia.
- Jie ten labai džiūgauja. - Taip. Palinkėk man sėkmės.
- Labas rytas. - Labas rytas.
Žinok, galiu gauti tau geresnį spausdintuvą.
O ar priversi Pentagoną patvirtint jo įsigijimą per mažiau nei metus?
Ne, bet galiu pastatyti tau naują dar šiandien.
Najutėlaitį, dar neišpakuotą.
Smagu savarankiškai valdyti biudžetą.
Kapitalizmas, ko norėti.
Kaip pavyko bandymai?
30 duomenų puslapių teigia, kad nepataikėme.
Nesiseka. Bet ne viskas blogai šiandien.
Bilietai į kariuomenės ir oro pajėgų futbolo komandų rungtynes.
Privertei Emą apiplėšti Baltuosius rūmus?
Kadaise ji vertėsi plėšikavimu.
Ačiū. Rimtai.
Ir kiek man tai kainuos?
Tai - dovana.
Bet jei nori parodyti Emai, kad jos pastangos nenuėjo veltui,
galėtum suteikti leidimą „Kon-Tiki“ nusileisti Edvardso bazėje.
Ir gali atlaisvinti porą vietų poliariniams startams Vandenberge.
„Kon-Tiki“ Edvardse nusileisti galės,
bet pati žinai, kad Pentagonui nepatinka,
kai Vandenberge sukiojasi svetimi aparatai ir įgulos.
Prašau, Nelsonai.
Orbitiniai lėktuvai grūdasi Edvardse,
o tu turi net tris laisvus starto langus
prieš kitą karinio erdvėlaivio startą.
Nagi.
Liepsiu įgulai užsidengti akis,
kad jie nepamatytų ko nereikia.
Apgailestauju.
Norėčiau padėti, bet po to, kas nutiko Berlyne, visi labai nervingi.
Po Berlyno praėjo beveik metai.
Ramiau tikrai netapo, sakyčiau, net blogiau. Todėl atleisk.
Tiek to.
- Vertėjo pamėginti. - Taip. Imk.
Ne. Tai - dovana.
Kalba, kad „Falcons“ šiais metais pretenduoja į taurę.
Iš tavo lūpų - į Dievo ausį.
Ir...
Lieku skolingas.
Žinoma.
Tęsk.
- Kas dar? - Taip, ponia.
Pelno ataskaita už pastarąjį ketvirtį - ant jūsų stalo,
kaip ir pajamų iš silikono auginimo
mikrogravitacijos sąlygomis patentų planas.
Administratorius Peinas teiravosi,
ar galėsite pavakarieniauti su juo ir generolu šįvakar.
Vakarienė? Ką jis sumanė?
Spėju, ir vėl mėgins jus spausti dėl „Pathfinder“.
Jis - atkaklus.
Kur? Tik nesakyk, kad „Mama's Porch“.
Deja, ten. Jis dievina jų aitriųjų paprikų troškinį.
Plaukai ir vėl dvoks tomis paprikomis visą savaitę.
- Labas rytas, ponia Medison. - Labas rytas, ponia.
Gari. Helena.
- Ji manęs nekenčia. - Tu manai, kad tavęs nekenčia visi.
Ne visi. Tik valdžia.
Jei tai būtų tiesa, tavęs čia nebūtų.
Kartais ir sistema klysta.
Man tai panašu į įprastą paranoją.
Aš matau, kaip visi man linki blogo.
Nuo šiol to nebus, tiesa?
Tiesa.
Negirdžiu, kapitone.
Tiesa.
Šiandien tu - nebe apgailėtinas oro pajėgų autobuso vairuotojas,
svajojantis, jog skrisi į kosmosą kaip ir tavo slapčia garbinami aviatoriai.
Šiandien tu pasieksi savo tikslą.
Šiandien tau niekas nebus atsakyta.
Jis niekada nesako ne.
Jis tik palinksta artyn ir sako: „Aš tau pranešiu, kai būsi pasirengęs.“
Admirolas - senas kietas karys, ir tavo drąsa jį sužavės.
Kalba, kad jis nekenčia raudonplaukių.
- Tai tik gandai. - Gandai - visad tiesa.
Eik ir gauk sutikimą.
Antraip liksi laistyti mano gėlių, kai kitą mėnesį išskrisiu į „Skylab“.
Nėra jis toks baisus, Gari. Rimtai.
Tuoj pridėsiu į kelnes.
Eik.
ASTRONAUTŲ SKYRIAUS VIRŠININKAS
Užeikite.
Sveiki, vade. Turite minutę?
Ar nematote, kad aš - žalioje zonoje ties devinta duobute?
O, taip.
- Gerai. Ateisiu truputį vėliau. - Aš - savo paties kabinete.
Taip.
Kuo galiu jums padėti, pone Piskoti?
Pone...
Norėjau pakalbėti apie savo... karjerą.
Jūsų karjerą? Svarbi tema ketvirtadienio rytui.
Taip, pone.
Ne apie visą karjerą. Tikėjausi aptarti su jumis...
Taip, nori į pagrindinę įgulą.
Taip, pone...
„Pathfinder“ įgulą.
„Pathfinder“?
Ambicinga.
Jums atrodo, kad esat pasirengęs tapti pirmojo
naujos kartos Amerikos erdvėlaivio pagrindinės įgulos nariu?
Taip, pone.
Erdvėlaivio, iš esmės pakeisiančio kosminių kelionių koncepciją
ir atversiančio mūsų šaliai galimybes nuskrist į Marsą ir toliau?
Taip, pone.
Ambicingi pilotai man patinka.
Jūs tapsite velniškai puikiu astronautu.
Ačiū, pone.
Aš pranešiu, kai būsite pasirengęs.
Žinote, aš jau čia trejus metus, pone.
Pilotavau orbitinį lėktuvą, Mėnulio paviršiaus prieigos modulį LSAM,
Mėnulio žvalgą, esu robotinės rankos specialistas, astro-astronomas.
Dirbau CAPCOM penkių skrydžių į Mėnulį ir dviejų orbitinių skrydžių metu.
Šešiskart buvau atsarginiu įgulos nariu.
Mano darbo efektyvumas - virš 95 proc.
Įvykdžiau visus šios programos reikalavimus.
O arčiausiai kosmoso buvau tik tada,
kai stovėjau ant 39-os paleidimo bokšto platformos.
Kodėl man neleidžia skristi?
Nes man nepatinka raudonplaukiai. Visi tai žino.
Kada gausiu progą?
Pasitikėkite manim, ir aš jums pasakysiu,
kai būsite pasirengęs.
O dabar jums derėtų nulipti nuo mano kamuoliuko.
Ačiū.
Galite uždaryti duris už savęs.
ROTARY KLUBAS GORDONAS STYVENSAS „GORDO“
Tobulėjant tokioms naujoms technologijoms kaip saulės baterijos,
NASA prisideda prie mūsų gerbūvio čia, Žemėje.
Specialiai mėnuleigiams išrastos baterijos
dabar naudojamos elektrinių automobilių gamybai,
taigi jos pravertė ne tik Mėnulyje,
bet ir čia, mūsų Jungtinėse Valstijose.
O dabar mielai atsakysiu į jūsų klausimus.
Taip, pone.
Kaip tvarkėte tualeto reikalus kosmose?
Nesvarumo sąlygomis
šie reikalai juda tam tikra kryptimi tik sudarant oro trauką.
Galima sakyti, jei kosmose einate didelio, šūdai gali pasklisti visur.
Taip.
Neabejoju, kad visi jūsų to klausia,
bet ar galėtumėte papasakoti mums, kaip jums pavyko išgelbėti tą vargšelę,
kuri Mėnulyje susilaužė ranką.
Ta savaitė Džeimstono bazėje buvo sunki.
Tais laikais buvo kitaip.
Bazė buvo vos viena patalpa.
Joje vos tilpo trys žmonės, kurie gyveno ir dirbo kartu.
Ne tokie rūmai, kokius jie turi šiandien.
Ne, tai buvo pati pradžia.
Mes buvome atvykėliai kolonistai, o rusai buvo vietiniai indėnai.
Ten gyventi nebuvo lengva,
daug kas nesisekė.
Nuolatinė maišatis.
Ir kartais...
Ir kartais žlugdavo net kruopščiausiai parengti planai.
Nuvildavo geriausiai veikusi įranga.
Kaip ir žmonės.
Kartais griūva viskas.
Taigi...
Buvo vidurnaktis.
Išsiritau iš savo gulto dar gerai neprabudęs.
Užeikite.
Labas, Edai. Turi minutę?
Spagečių vakaras. Žinau. Galiu palydėti tave iki automobilio?
Tada klausau įdėmiai.
Klausyk, prezidentui šiek tiek neramu dėl „Pathfinder“.
Mano sutikimo tau nereikia.
Aš neatsakau už krovinį, nebent jis darytų įtaką įgulai ar jos atrankai.
Žinau, bet Baltieji rūmai nori, kad šiam sprendimui vienbalsiai pritartų
visi NASA skyriai.
Tiksliau, jie nenori, kas spauda sakytų,
jog jie nusprendė pažvanginti ginklais
po Džonsono kosminio centro ekspertų pareikštų prieštaravimų.
Edai, padėk man. Juk žinai, kad ginklus vis tiek gabensim.
Kodėl šito neišbandžius pirmo skrydžio metu?
Reikia sovietams pasiųsti žinią. Jie patys netrukus bandys savo erdvėlaivį.
Bet mes bandysime savo jau antros kartos erdvėlaivį.
Margo saugo savo teritoriją.
Ji nerimauja, jog vos tik į „Pathfinder“ pakrausime ginklus,
jis taps kariniu objektu ir nebebus jai pavaldus.
Ji neklysta.
Pastaruoju metu Pentagone lankausi kur kas dažniau nei norėčiau,
ir patikėk manim, generalinis štabas
labai norėtų, jog „Pathfinder“ papildytų jų flotilę Vandenberge.
Net jei ir taip,
naujų erdvėlaivių visiems pakaks... laikui bėgant.
Šįvakar vakarieniausiu kartu su generolu ir Margo.
Jei įkalbėsiu Margo sutikti, jog „Pathfinder“ skristų su amunicija,
ar tu neprieštarausi?
Jei tau pavyks suvilioti Margo aitriųjų paprikų troškiniu,
tuomet kas aš toks, kad prieštaraučiau?
Tavo mašina?
Patinka?
Jokių degalinių.
Vienu įkrovimu nuriedi 90 kilometrų.
- Tau patinka žaisliukai. - Tai - ne žaisliukas.
Tai - ateitis.
Ir kaip greit ji rieda?
Pakankamai. Iki 100 km/val.
Žaisliukas.
Maksimalus leidžiamas greitis - 80 km/val.
Kai kuriems.
- ...25, 26... - Sveika, mieloji.
Labas, mielasis.
- Spėk, ką pasakysiu. - Ką?
Už pajamas, gautas praėjusį mėnesį,
pridėjusi dividendus, gautus iš LPH fondo, dėl kurio prieštaravai...
Vis dar plaki nugaišusį kuiną...
Kitą mėnesį grąžinsiu antrąją paskolą už namą.
Vieneriais metais anksčiau.
Šaunuolė, mieloji.
Sveikinu.
Ačiū. Aš nusipelniau.
Tai jau tikrai.
Pripažįstu, buvau nusiteikęs skeptiškai.
Žinau. Patikėk, priminsiu tau tai visą likusį gyvenimą.
Neabejoju.
- Padarykite vietos. - Atleisk.
Puiku. Tiesiog...
- Ačiū. - Visą dieną jų laukiau.
Paragaukim.
Bobis padaugino raudonėlio.
Jis mano, kad taip skaniau.
Kad tik daugiau neskanintų česnakinės duonos.
O kur sūris?
Čia.
Ne, kur sūris?
Juk žinai, apie ką jis.
Liaukis, tėti. Čia - tikras parmezanas,
o ne tos plastiko drožlės dėžutėje, kurias vadini sūriu.
Klientams jis tinka.
Jau nebe. Dabar jis tarkuojamas kasdien.
Man teks valgyt šaukštu?
Kaip dabar barstysiu jį ant spagečių?
Sudėtinga, suprantu. Gal pamokyti?
Tiesiog...
- Mama, gali paduot duonos? - Taip.
Ar turėjai laiko dirstelėti į koledžų katalogus?
Ji kalba apie tą katalogą,
kur iš „William & Mary“ su dideliu tvenkiniu ant viršelio.
Ten - ežeras. Matoakos ežeras.
Vieta buvo sukurta kolonistų XVIII amžiuje
ir tapo viena gražiausių Rytų Pakrantėje.
Prašmatnu.
Dar nežiūrėjau, bet pažiūrėsiu.
Nesijaudink. Mes tavęs nespausim.
Pati apsispręsk, kur nori mokytis.
„William & Mary“ anglų kalbos kursas - vienas geriausių visoje šalyje,
o kur dar nuostabus teatro kursas.
Pala, teatras? Jau prakalbai apie teatro studijas?
Nežinau, gal. Tai tik mintis ir tiek.
Ne.
Inžinerija, fizika, kompiuterija. Tai - ateitis.
Su tokiais pažymiais kaip tavo gali įstoti bet kur.
Bet mes jai nepiršim kažko vieno, tiesa, tėti?
Ne, nespausim. Žinoma.
Gali paduoti man druskos?
Ji - šalia to „William & Mary“ absolventės puodelio.
Mokykis ten, kur pati nori.
Girdi? Kur tave traukia.
Gal patrauks prie tikro sūrio?
- Edai. - Tėti, kartais kalbi kaip tikras senis.
- Liaukis. - Netirpsta jis. Žiūrėk.
Sumaišyk gerai. Ištirps.
- Paragauk. Labai skanu. - Jis trupi...
ŽIŪRĖKITE TĘSINĮ
Taigi, grįžtame.
Regis, dabar rodys ją. Junk užrašą ir pagarsink.
Taip. Gerai.
Nauji televizoriai turi nuotolinio valdymo pultelius ir rodo spalvotai.
Įsivaizduoji?
Kai kurie dalykai turi nesikeist, niekada.
Mano pirmoji viešnia pabuvojo kosmose net tris kartus,
orbitoje praleido virš 4 000 valandų.
Bet išgarsėjo ji per „Apollo 25“ misiją,
kuomet, rizikuodama savo gyvybe, išgelbėjo kolegę Molę Kob.
Pamenate?
Visuomet smagu matyti ją mūsų studijoje. Amerikos didvyrė Treisė Styvens.
Kuo ji čia vilki?
Beveik niekuo.
Smagu jus matyti.
Dėkoju. Man smagu vėl čia lankytis.
Kiek suknelių ji turi?
Kaip suprantu, ką tik grįžote iš atostogų Pietų Amerikoje, tiesa?
Tiesa. Daugiausia buvome Rio,
paskui kelioms dienoms nušokome iki Arubos,
o tada - trumpam į Vegasą
prieš pat sugrįžimą į nuostabų Berbanko centrą pas jus.
Įdomiausia atostogų dalis, spėju.
Lažinuosi, Ronis su Nense irgi žiūri gulėdami lovoje.
Taip, su pižamomis ir padėklais su maistu.
Negaliu nepaklausti, ar jūsų pirštą puošia naujas žiedas?
Taip.
Ar jis ką nors reiškia?
Taip. Mudu su Semu Las Vegase susituokėme.
Sveikinu. Tai bent.
Nuostabu. Kaip puiku.
Dieve mano.
Vyručiai, galite parodyti iš arčiau?
Vajė.
Kas čia dabar, Treise?
Kiek laiko jūs su Semu...
Ištekėjo nė nepaskambinusi?
Juk galime sakyti jo vardą, tiesa?
Žinoma. Visi žino, kas toks yra Semas Klyvlendas.
O, taip.
Nes jis toks pat turtingas kaip ir Dž. R. iš „Dalaso“?
Kas?
Vakar ji paliko žinutę atsakiklyje.
Ji nesakė, kad išteka.
Ji kalbėjo kažkaip piktai.
Todėl nemaniau, kad bus kažkas svarbaus. Mama kaip mama.
Paliko žinutę atsakiklyje.
Jėzau Kristau.
Susipažinote po jūsų paskutinio skrydžio?
Einu pažaisti videožaidimą.
Taip. Aš grįžau iš...
Džimi, palauk.
Kaip tu dėl to jautiesi?
Susipažinome ir prasidėjo.
Tavo mama ištekėjo už Semo Klyvlendo.
Juokinga, šiaip jau. Matote, Semas...
Nežinau. Juk ji pati to norėjo, spėju.
Kiek laiko buvote susižadėję?
Mes nebuvome susižadėję.
- Alio? - Nebuvote?
- Taip. - Vadinasi, tai nutiko netikėtai.
Taip. Spontaniškai, ekspromtu,
kaip sakoma.
- Taip. - Žiūri laidą?
Klausi apie Treisę Klyvlend?
Žinojai?
Aišku, kad ne.
Buvome Aruboje, kaip minėjau...
- Kaip tu? - Gerai. Ne, nežinau.
Išeisiu trumpam.
Šūdas, žinojau, kad anksčiau ar vėliau tai nutiks, bet...
- Ne pirmas kartas. - Taip.
- Šįkart jis atrodė... - Dabar ji - jo bėdos.
Gal atvažiuot pas tave?
Išgertume po vieną? Gal ir daugiau?
Ne, ačiū, bet pabūsiu vienas.
Gerai.
Išėjome į privatų paplūdimį,
ir patikėkite, Džoni,
tokio gražaus saulėlydžio gyvenime nebuvau mačiusi.
Aš rimtai. Rimtai.
Saulė leidosi, ir...
Jos atspindys vandenyje žaidė mėlyna ir turkio spalvom,
aš atsisukau, o Semas jau klūpojo ant vieno kelio.
Aš pagalvojau:
„Viešpatėliau, kas nutiko jo kojai?“
Bet kaipmat viską supratau.
Man nespėjus nė įkvėpti, jis paėmė šį žiedą ir...
Panamos diktatorius Omaras Torichosas,
kurio demokratinė revoliucijos partija,
neseniai pareiškusi palaikanti marksistinę leninistinę ideologiją,
gana kategorišku tonu pareikalavo,
jog JAV perduotų Panamos kanalą Panamos liaudžiai,
ir sulaukė tokio pat kategoriško valstybės sekretoriaus
Džordžo Šulco atsako.
„SKYLAB“ JAV KOSMINĖ STOTIS
Hjustone, kalba „Skylab“.
Pasirengusi atlikti Saulės stebėjimą koronografu.
Labas rytas, „Skylab“.
Nauja CAPCOM komanda - tavo paslaugoms.
Žmonės baltais chalatais už sienos nekantriai laukia telemetrijos rezultatų.
Čia tu, Bilai? Tu šiandien - ankstyvas.
Turbūt šįryt tau atiteko nepalanki korta.
Šiaip jau, nepalanki korta man atiteko vakar.
Viskas baigėsi tuo, jog už papildomus 50 žalių susikeičiau pamainomis.
Tai primena amerikietiškąjį pokerį, Bilai.
Tikiuosi, tarp ATM seansų paaiškinsi man visas taisykles.
Lengviau paaiškint asmeniškai.
Gal ateisi sulošt partiją, grįžusi į šį pasaulį?
Puiku.
Tikiuosi nemanai, jog būsiu, kaip sako amerikiečiai, lengvas grobis?
Nė minties tokios neturėjau, Doryn.
Atsinešk savo atlyginimą.
Gerai. Aš - prie ATM ekrano.
Jungiu.
Matau rentgeno spinduliuotę.
Dalelių skaičius greitai kyla.
Vaizdo intensyvumo rodiklis - virš 30.
50.
Minutėlę.
Į Saulės vainiką sklinda didelis, labai didelis pliūpsnis.
Kur kas didesnis už bet kokį pliūpsnį, kokį esu mačiusi.
Hjustone, šviesos pliūpsnis jau dabar nusidriekė per 100 000 km,
ir stebiu protonų radiacijos augimą.
Tokio dydžio Saulės pliūpsnis
ko gero sukels ryšio trukdžius.
Įspėkime FCC, tegu pasiruošia.
Skrydžių centre, JPL ką tik prarado ryšį su zondu „Mariner 14“.
Jie užfiksavo protonų radiacijos bangą, ir ryšys dingo, lyg sugedo.
„Mariner 14“ - Merkurijaus orbitoje.
Pliūpsnis čia niekuo dėtas. Per greitai.
Plazmos debesys taip greit nejuda.
Gal ir taip, o gal nesame matę, kad jie judėtų taip greit.
Kviesk vadovybę.
Suskambo giesmė
Graži ir tyra
Jie čiulbėjo: „Klausyk, čia tau“
Nesijaudink
Dėl nieko
Net ir mažiausia smulkmena
Tau pavyks puikiai
Nesijaudink
Dėl nieko
Vainikinės masės išmetimas patvirtintas.
Ypatingas Saulės aktyvumas.
Jis jau viršija S5, tokio didelio dar nesame fiksavę.
Tokio didelio niekas nėra fiksavęs.
Ar užuodžiu aitriąsias paprikas?
Keli milijardai tonų Saulės medžiagos
išspjauta į erdvę ir juda mūsų link.
Tai pavojinga?
Magnetinis Žemės laukas išfiltruos sunkiąsias radiacijos daleles,
todėl gyvybei Žemėje pavojaus nėra,
bet tai palies visus, esančius už Žemės atmosferos ribų.
Pavyzdžiui, mano žmones „Skylab“?
Jų orbita - sąlyginai žemai,
tačiau jie visi turi pasislėpti saugesnėje „Skylab“ dalyje.
Doryn, tau teks pabūti slėptuvėje.
„Columbia“ - Mėnulio orbitoje. Jos įgulai teks padaryti tą patį.
Čarli, perduok jiems, kad visi sueitų į labiau apsaugotą vidurinįjį skyrių.
Tas pats galioja ir Džeimstonui - skubiai į bazės radiacinę slėptuvę.
- Supratau, centre. - Jie pasiruoš. Jie apmokyti.
Tokiam įvykiui niekas nėra apmokytas.
Paprastai Saulės išspjauta vainikinė masė iki Mėnulio keliauja kelias dienas.
Bet tai - ne tai, o intensyvi protonų radiacija.
Mirtinai pavojinga ir juda 30 proc. šviesos greičio greičiu.
Labai greitai, po galais.
Perduok Džeimstonui, kad veiktų pagal avarijos energijos bloke protokolą.
Išjungt branduolinį reaktorių ir pereiti prie rezervinės energijos.
Supratau.
- Kiek laiko jie turi? - Mažiau nei 30 minučių.
Numatomas laikas iki radiacijos normos viršijimo - 27 min.
Džeimstono vadė - visiems astronautams.
Artėja labai smarki Saulės audra.
Iki slėptuvės reikia nusigauti per 27 min.
Tie, kurie spės grįžti į Džeimstoną,
paskubėkite.
Tie, kurie yra per toli, pasiieškokite slėptuvės vietoje.
Suraskite kokia gilią ir tamsią olą. Audra - labai smarki.
Greičiau!
Į mėnuleigį.
Stebėkite savo deguonies lygį.
Supratau.
Šo, vykdome avarijos energijos bloke protokolą.
Tu su savo komanda išjunkite branduolinį reaktorių.
Supratau, Džeimstonai.
Palaikysime jums elektros ciklą.
Džeimstonai, kalba Molė.
Mes su Vubu - per toli, nespėsime.
Pasislėpsime vietoje.
Aš kraunu įrangą į mėnuleigį.
Supratau.
Geriausia būtų, jei jus nuo radiacijos skirtų bent trys metrai regolito.
Bet jei ne, tai bet kokia slėptuvė tiks.
Sėkmės. Ir sekite savo dozimetrų spalvą.
Vubai, kur tu?
Aš važiuosiu į bazę.
Iki jos - maždaug du kilometrai,
bet tokiu sudėtingu paviršiumi važiuosiu apie 15 minučių.
Taip, pas mane - tas pats.
Netoli bazės yra lavos tunelis. Susitiksim ten.
Supratau.
25 minutės.
Laikas.
Ar tai užvilkins mūsų Džeimstono bazės plėtimosi planus?
Dar neaišku.
Su tokia audra dar nebuvome susidūrę.
Ar sovietai gali tuo pasinaudoti
ir užgrobti daugiau teritorijos?
Labai abejoju, pone prezidente.
Sovietų kosmonautams taip pat teks slėptis.
Perduokite astronautams, kad melsimės už juos visus.
Taip, pone, būtinai.
Tai - Džeimstonui?
Aišku.
Aš tuoj.
Ką tik skambino iš NORAD.
Jie nerimauja, nes dingo ryšys su mūsų išankstinio perspėjimo palydovais
virš Sovietų Sąjungos.
Jie apsaugoti nuo radiacijos branduolinio karo atveju,
bet niekas nežino, kaip jie reaguos šiuo atveju.
Ar mes galime juos kaip nors pridengti?
Jei būtų laiko, galėtume nuleisti juos žemiau,
tačiau dabar belieka atsijungti ir stebėt kas bus.
Jei nebestebėsim SSSR, nežinosime, jei jie paleis pirmi.
Branduolinis išpuolis? Kodėl?
Dėl audros?
Tai nelogiška. Audra paveiks abi puses.
Ir jų, ir mūsų padėtys tokios pat.
Mes negalim žinoti, kodėl ir kada sovietai gali paleisti raketas pirmi.
Todėl privalome nuolat stebėti raketines sovietų bazes.
Jei tai tave nuramins,
pasakysiu, kad ir jie praras savo palydovus virš JAV.
Tai tavęs nenuramino.
Kalba Bradfordas.
Labai galimas daiktas, jog sovietų palydovai virš Šiaurės Amerikos neveiks.
Rekomenduojamas DEFCON 3.
Supratau.
Pala. DEFCON 3?
Juk tai be penkių minučių branduolinis karas. Tai tik Saulės audra.
Jei sovietai nebematys mūsų, ims nerimauti,
jog mes pasinaudosim proga ir iššausim pirmi.
Tokiu atveju, jie patys gali paleisti raketas,
kad sutrukdytų mums sunaikinti jas sausumoje.
Tai beprotystė.
Tikėkimės.
Ne, tik sumažink slėgį. Bakus užpildysim vėliau.
Supratau.
Gerai. Apsaugok ir užrakink.
Eikš, metas.
Vade, kaip manai, kiek truks ši audra?
Hjustonas liepė slėptis bent jau tris valandas.
Tada ten prireiks oro gaiviklio.
Gerai. Greičiau! Liko trys minutės. Judam!
Vubai, aš - prie lavos tunelio.
Vubai, ko taip ilgai?
Vubai?
Vubai. Vubai Okelsai, atsiliepk.
Kontaktas su žeme... trys...
du... vienas.
Džeimstono kolonija, kalba Hjustonas. Girdite mane?
RYŠIO NĖRA PASKUTINĖS BUVIMO VIETOS
Džeimstonai, Hjustonas. Ar girdite?
Vubai.
Vubi Vubi vu.
Negąsdink manęs.
Šūdas.
Džeimstono kolonija, kalba Hjustonas. Kaip girdite?
CAPCOM, nesistenkite.
Mes - pačiame audros sūkuryje.
Ryšio su jais nebus, kol audra nurims.
Kiek ten jų buvo?
Prieš 10 min. slėptuvėje jų buvo 14-ika, ir trys - netoli bazės.
Nesijaudink. Elen juos visus sugaudys.
Kaip Molė su Vubu?
Molė - tikra kovotoja.
Patikėk manim. Viskas jiems bus gerai.
Dar trys palydovai. Jėzau.
Baltieji rūmai netrukus kreipsis į tautą,
paaiškins apie audrą ir kodėl neveiks radijas bei TV,
bet kad pavojaus nėra.
Bus geriau, jei pats Reiganas nuramintų žmones.
- Jis tai moka. - Jis negali.
Jis skrenda prezidento lėktuvu.
Generalinis štabas nusprendė pakelti jį į orą,
jei sovietai mėgintų pulti prisidengdami ryšio su palydovais praradimu.
Ar galioja DEFCON 3?
Kol kas.
Audra netrukus pasieks Mėnulį.
Mole, čia Elen.
Po kelių sekundžių kirs audra.
Ryšys nutrūks. Jūs su Vubu turite likti vietoje.
Kartoju, likite vietoje, kol sulauksite mano nurodymo.
Sėkmės jums.
Dieve mano.
Kokią radiacijos dozę ištveria žmogus?
Įvairiai...
Priklauso nuo lyties, kūno svorio, amžiaus ir kitų faktorių.
Bet iš esmės, atliekant krūtinės rentgenogramą, gauname 10 miliremų.
Tūkstantis remų užmuša žmogų per valandą.
Viskas, kas tarp šių skaičių,
reiškia didelę galimybę susirgti vėžiu
per tam tikrą laiką.
Tai - tik laiko klausimas.
Astronautai ant riešo mūvi dozimetrus.
Jie matuoja jų radiacijos lygį, kol jie - Mėnulyje.
Jei apyrankė žalia,
tu sveikas.
Jei apyrankė raudona...
Tau - galas?
Tai nėra gerai.
Sakykime taip.
Tai visai negerai.
Vubai.
Išvertė Egidija Tučkuvienė